b"\n_START_ARTICLE_\nReprodukcijske pravice\n_START_PARAGRAPH_\nReprodukcijske pravice, v\xc4\x8dasih tudi \xc5\xa1ir\xc5\xa1e: spolne in reprodukcijske svobo\xc5\xa1\xc4\x8dine in pravice, sta zbirna pojma za ve\xc4\x8d vrst pravic in svobo\xc5\xa1\xc4\x8dine ki se nana\xc5\xa1ajo na rojevanje otrok in s tem povezana zdravstvena vpra\xc5\xa1anja. \xc4\x8ceprav sodijo med osnovne pravice in svobo\xc5\xa1\xc4\x8dine \xc4\x8dloveka, se pravne in dru\xc5\xbebene ureditve v svetu zelo razlikujejo. Eno izmed mednarodnih besedil definira reprodukcijske pravice:_NEWLINE_' ... reprodukcijske pravice vklju\xc4\x8dujejo nekatere \xc4\x8dlove\xc5\xa1ke pravice, ki so \xc5\xbee priznane v dr\xc5\xbeavnih zakonih, mednarodnih dokumentih o \xc4\x8dlovekovih pravicah in drugih dokumentih o soglasju v Zdru\xc5\xbeenih Narodih. Te pravice temeljijo na priznanju osnovnih pravic vseh parov ali posameznikov, da svobodno odlo\xc4\x8dajo o \xc5\xa1tevilu, \xc4\x8dasu in razmiku med rojevanjem otrok in da so pou\xc4\x8denih o na\xc4\x8dinih za izvajanje, ter pravico, da dose\xc5\xbeejo najvi\xc5\xa1jo raven spolnega in reprodukcijskega zdravja. Vklju\xc4\x8duje pravico do odlo\xc4\x8danja o rojevanju brez diskriminacije, prisile ali nasilja, kot je to dolo\xc4\x8deno v dokumentih o \xc4\x8dlovekovih pravicah. Ko uporabljajo te pravice morajo upo\xc5\xa1tevati potrebe \xc5\xbeive\xc4\x8dih in prihodnjih potomcev in odgovornosti do dru\xc5\xbebe'."